ការសម្ភាសរបស់ឈ្មោះសម ស៊ុម

ក៖អ្នកសម្ភាសឈ្មោះ ហេង សុជីវី ខ៖អ្នកត្រូវបានគេសម្ភាសឈ្មោះ សម ស៊ុម

ពត៌មានសង្ខេបឈ្មោះសម ស៊ុម

*លោកតាសម ស៊ុមមានអាយុ៧៥ឆ្នាំចរ លោកតាមានឪពុកឈ្មោះចាន់សោម ម្តាយឈ្មោះរ៉ាលស៊ុន ។ ជីវិតលោកតាមានការតស៊ូខ្លាំងព្រោះបានឆ្លងកាត់សម័យសង្គ្រាមរហូត តែលោកតាបានមានសំណាងបានរួចផុតពីសេចក្តីស្លាប់ ពេលនោះ ហើយពេលដាច់សង្រ្គាមក៏បានរៀបការដោយចាស់ទុំជាអ្នករៀបចំទុកដាក់អោយតាមផ្លូវច្បាប់ប្រពៃណីច្បាប់ទម្លាប់ខ្មែរកាលពីដើម ដោយលោកតាមានអាយុ២៣ឆ្នាំនិងលោកយាយមានអាយុ១៦ឆ្នាំ។ ពេលរៀបការរួចលោកតាបានទៅជួយការងារនៅខាងឪពុកម្តាយក្មេក ធ្វើការស្រូវចំការ ជាដើមដើម្បីចិញ្ចឹមជីវិត និងមានអោយកូនបានរៀនសូត្រ ទោះមិនបានជ្រៅជ្រះ នោះទេ ហើយមកដល់ បច្ចុប្បន្ន លោកតាចូលកាន់សិលនៅវត្តព្រែកឯក និងរស់នៅជាមួយប្រពន្ធនិងផ្ទះខាងកូន។*

ក៖ ចាសជាដំបូងជម្រាបសួរលោកតា!! ចាស!ថ្ងៃនេះខ្ញុំបានមានឳកាសមកសម្ភាសលោកតា ហើយថ្ងៃសម្ភាសជាថ្ងៃទី៣ ថ្ងៃអាទិត្រ ខែ១០ ឆ្នាំ២០២០ ហើយខ្ញុំអ្នកសម្ភាសមានឈ្មោះ ហេង សុជីវី ហើយខ្ញុំបានធ្វើការស្មគ្រចិត្តអោយគម្រោងខាងសាលារៀន BYUនៅអាមេរិក ដែលគេចង់ក្រង់ពង្សប្រវត្តិរបស់លោកតាលោកយាយដែលគាត់មានអាយុច្រើនអំពីជីវិតបទពិសោធន៏របស់គាត់កាលពីមុនៗមកដែលគាត់បានឆ្លងកាត់ជីវិតអ្វីគេខ្លះដើម្បីទុកអោយកូនចៅជំនាន់ក្រោយទៀតគេមានឳកាសស្តាប់ពាក្យពេចន៏របស់គាត់ចឹងណាលោកតា។ (មានសម្លេងលោកតាៗនៅជិតនោះនិយាយប្រាប់គ្នាថា៖នោះ! គេមកសម្ភាសពីប្រវត្តិជីវិតកាលពីមុន…)

ខ៖ បាទៗ!

ក៖ចាសចឹងថ្ងៃនេះខ្ញុំមានឳកាសដើម្បីមកសម្ភាសដល់តាចឹងតើលោកតាអនុញ្ញាតអោយចៅធ្វើការសម្ភាសលោកតាតើហេស៎លោកតា?

ខ៖ (លោកតានៅស្ងាត់សិន)

ក៖ លោកតាអនុញ្ញាតអោយចៅធ្វើការសម្ភាសដែរឬទេលោកតា?

ខ៖ បាទ! បានតើ!

ក៖ ចាស ចឹងជាដំបូងនៃការសម្ភាសលោកតាមានឈ្មោះអ្វីដែរ?

ខ៖ អឺ!...ទាំននាមត្រកូល សម ស៊ុម!

ក៖ ចាសលោកតា ឈ្មោះហ្នឹងត្រូវជាមួយនឹងអត្តសញ្ញាណប័ណ្ណរបស់លោកតាដែរឬទេ?

ខ៖ បាទ! ត្រូវនឹងអត្តសញ្ញាណប័ណ្ណហ្នឹង!

ក៖ ចាសលោកតា! តើមានឈ្មោះហៅក្រៅផ្សេងពីហ្នឹងដែរឬទេ?

ខ៖ អូ!អត់មានទេ!កាលពីដើមយើងនៅរៀនសូត្រ ដាក់ឈ្មោះឪពុក! ឪពុកខ្ញុំឈ្មោះចាន់! ចាន់ស៊ុមដែលបានយកខាងឪពុកណា

ក៖ ចាស!

ខ៖ តែមកដល់ពេលឥឡូវនេះបានធ្វើអត្តសញ្ញាណប័ណ្ណដាក់ថា សម ស៊ុម

ក៖ ចាសលោកតា!

ខ៖ នៅភូមិវិហារសួគ៍ កើតមកជាកូនអ្នកកសិករ!បាទ!

ក៖​​​លោកតាឈ្មោះហ្នឹងឪពុកម្តាយលោកតាជាអ្នកដាក់អោយតើគាត់បានមានប្រាប់ តើឈ្មោះហ្នឹងមានអត្តន័យយ៉ាងម៉េចសម្រាប់ជីវិតរបស់លោកតាដែរ?

ខ៖ ឈ្មោះបងគេឈ្មោះ សុទ្ធ តែអក្សរ ស ទាំងអស់ បងគេឈ្មោះ សម សុន! ប្អូនឈ្មោះ សម សួន ហើយបន្ទាប់មកទៀត ឈ្មោះ សមសៀន! នេះមានស្រី២នាក់ណា

ក៖ ចាស!

ខ៖ ចឹងបងប្អូនមាន៧នាក់! ហើយខ្ញុំទី៤ សម ស៊ុម ដល់ប្អូន សម សន! តែវាងាប់ហើយ សម សនហ្នឹង!

ក៖ ហឹម

ខ៖ ហើយ១ទៀតសម ស៊ន ហើយមួយទៀត សមសាន ពៅគេហ្នឹង ចឹងមាន៧នាក់ទាំងអស់។

ក៖ ចាសមាន៧នាក់ទាំងអស់លោកតា!

ខ៖ បាទ

ក៖ចឹងកាលនៅកុមារភាពអី តើលោកតាមានអនុស្សោវរីយ៏អ្វីជាមួយនឹងពួកគាត់ដែរលោកតា?

ខ៖ នៅជាមួយគាត់ជាប់រហូត! រហូតតែមកដល់ស្រុកកើតសង្គ្រាមហ្នឹងបាន ខ្ញុំបានមានគ្រួសារនៅឆ្នាំ ៧១ កំសត់កំរ ជាកសិករ។

ក៖ ហឹមចាស! ចឹងចុះប្រពន្ធលោកតាឈ្មោះអ្វីដែរ?

ខ៖ ប្រពន្ធខ្ញុំហ្នឹង ខ្ញុំមានប្រវត្តិ កាលជំនាន់៧១ហ្នឹង អាទ្រាគី គេចុះដាក់ទ័ពនៅវិហារសួគ៍ ៥០០នាក់មកខាងវត្តឯព្រែកលាងចាស់ហ្នឹង ៥០០នាក់ដែរ។ ហ្នឹងពួកអាទ្រាគីណា ដល់ពេលចុះទៅវាចាប់ពួកខ្ញុំហ្នឹងគ្នា២៣នាក់ ចោទថា!«យៀកកុង» ដែលសល់ពីវាសម្លាប់ អា ក ចោលបាញ់ ចោលហ្នឹង! នេះសល់គ្នាតែ២៣នាក់ហ្នឹង! រួចដល់នេះទៅវាចោទថា« យៀកកុង»ដល់ចឹងហើយបានវាយកទៅដាក់យន្តហោះ វាមកចុះនៅព្រៃអញ្ចាញ។

ក៖ ចាស

ខ៖ ហើយយើងជាប់«ស្លាបសែកអស់ហើយ» ចឹងគេសម្លាប់ពេលណាក៏បានដែរ ។ ហើយចឹងវាយកមកស្រាយចំណងនៅកន្លែងព្រៃអញ្ចាញ ហើយបានវាសួរ!! ប្រវត្តិស្អីៗ ហើយយើងឆ្លើយតែ«ប្រជាជនទ្រាគី» ដែលវាចោទថា«ពួកយៀកកុង» ហើយខ្ញុំហ្នឹង អឺ…គេបញ្ជូនមកទឹកខ្មៅ ដល់ទឹកខ្មៅម៉ោង៦ហើយ។ គិតទៅវាអត់បាយតាំងពី!...វាដាស់គ្នាតាំងពីម៉ោង២! ដល់ដាស់គ្នានុង កាលនុងវា!មានយួននៅក្នុងហ្នឹងដែរ! ហើយអាទ្រាគីហ្នឹង ដល់យប់ជ្រៅទៅ វាយួនហ្នឹង វាចេញទៅ ខាងគេហៅថា«យួនវៀតណាមហ្នឹងណា»បាទ! ចឹងអាទ្រាគីហ្នឹងចូលដល់ប្រលឹមឡើងមក គេប្រកាស ចាប់ចង់ស្លាបសេកហ្នឹងហើយបញ្ជូនគេយកទៅសម្លាប់ហ្នឹង មានគ្នា២៣នាក់! បាទ! ស្គាល់ទាំងឈ្មោះទៀតគ្នា២៣នាក់ហ្នឹង។

ក៖ ហឹម

ខ៖ (លោកតាសួរ៖ ថាចង់និយាយពីឈ្មោះដែរ?)

ក៖ ចាសលោកតាអាចរៀបរាប់បានលោកតា!

ខ៖ បាទ!(លោកតាក្រហែមបន្តិច៖ អឹមៗ) ឈ្មោះទី១ឈ្មោះ យៀត! ទី២ឈ្មោះខុន! ទី៣ឈ្មោះ ឆេង! អឺ…៤ឈ្មោះតា គុង! ដល់៥ឈ្មោះ អ្នក! ខេង! ទី៦ ជា! ទី៧ឈ្មោះរិន! ហ្នឹងសុទ្ធតែជីដូនមួយហើយហ្នឹង! ដល់ទី៨ឈ្មោះ(លោកតារកនឹកនែក…)ឈ្មោះយៀត! ហ្នឹង! ៩ឈ្មោះ ប៉ិត! ១០ឈ្មោះ ប៉ុក! ១១ឈ្មោះ នឹម! ១២ឈ្មោះ ថន! ហ្នឹង! ១៣ឈ្មោះសន! ១៤ឈ្មោះស៊ុម! ១៥ឈ្មោះនៅរោង! ១៦ឈ្មោះ(លោកតារកនឹកអឺ…)អ្នក! ផន! ហ្នឹងសុទ្ធតែបងប្អូនខ្ញុំហើយពួកហ្នឹង។

ក៖ ហឹម!ចឹងបងប្អូនលោកតាច្រើន!

ខ៖ សុតតែបងប្អូនជីដូនមួយជីទួតមួយ! ចឹងភ្លេចខ្លះទៀតហើយ! បានភ្លេចខ្លះហើយ ទាំងអស់មានគ្នា២៣នាក់ទាំងអស់!

ក៖​ហូ…(ឡន់មាត់គិតថាច្រើនមែន!)

ខ៖ រាប់មិនអស់ភ្លេច ព្រោះវាយូរឆ្នាំដែរហើយ តាំងពីឆ្នាំ៧១ហ្ហ៎!

ក៖ ចឹងបងប្អូនបង្កើតហេស៎លោកតា?

ខ៖ បាទ?

ក៖ បងប្អូនបង្កើត?

ខ៖ បងប្អូនបង្កើតរបស់ខ្ញុំទាំងបងថ្លៃប្អូនថ្លៃ៤នាក់ !

ក៖ ចាស

ខ៖ រួចហើយនៅជីដូនមួយនោះវាមាន៤នាក់ដែរ!​សុទ្ធតែបងប្អូន នៅក្នុងស្រុក ខាងនេះ វាផ្លោងមកខាងហ្នឹង ហើយនេះវាផ្លោងមកខាងហ្នឹង។

ក៖ ចាស!

ខ៖ វានៅចំច្រកខាង ច្រកវាបន្តក់!ៗ ដល់ប្រលឹមឡើងវាទៅចាប់! ដល់មានគ្នា២នាក់ហ្នឹង ខ្ញុំនៅក្រោមផ្ទះមា! ហើយប្រពន្ធខ្ញុំទៅនៅផ្ទះណានោះទៅ ហើយដល់បងថ្លៃខ្ញុំ នៅផ្ទះឯនេះទៅវាផ្សេងពីគ្នា ដល់ពេលចាប់ទៅវាបានមូលទៅ ព្រោះអីផ្លូវវាតែមួយទៅ ដើរទៅវិហារសួគ៍ចេះ យន្តហោះហ្នឹង ហើយកាទំរុយ (អេលីកុបទ័រ helicopter) វាចុះនៅសាលាឃុំវិហារសួគ៍។

ក៖ ចាស!ៗ

ខ៖ បាទ! ហើយវាដាក់មកហ្នឹងវាដាក់យន្តហោះមកចំនួន វាមកមួយជើងដាក់បាន អឺ…៨នាក់! គិតទៅវា៣ជើង ហើយគ្នាវា៤នាក់ នៅ វាដាក់ដៃស្លាបសេកចេះនៅជញ្ជាំងយន្តហោះហ្នឹងមានបិទអីនៅចំហ! មានមនុស្សនៅខាងក្រោយហ្នឹង។ បាទ! ចឹងបាន៣ជើងបានយកមនុស្សបានអស់គ្នា ហើយគេសួរចម្លើយត្រឹមនែក!..ព្រៃអញ្ចាញហ្នឹង ហើយបញ្ជូនមកទឹកខ្មៅនេះម៉ោង៦! ជិតផ្សារហ្នឹងប្រមូលទៅបានអស់ហើយ បានបាយមួយចានដែកប៉ុណ្ណេះបើសិនជាប្រមូលទៅវាឡើងអស់ប៉ុណ្ណេះហើយ! តាំងពីយប់ថ្ងៃអាទិត្រហ្នឹង​ ដល់ប្រលឹម ដល់ថ្ងៃក៏អត់ទៀត! ដល់ថ្ងៃវាកំពង់តែចាប់មិនទាន់មកនោះទេ! ម៉ោង១២ហ្នឹងណា! បាទដល់ទៅល្ងាចទៀតចឹងវា៤ពេលហ្នឹងចង់ដាច់ខ្យល់ដែរ។ វាអត់បាយហ្នឹង!

ក៖ ចាសលោកតា!

ខ៖ បាទ!

ក៖ ចុះបងប្អូនលោកតាទាំងអស់គ្នាមានឈ្មោះអ្វីខ្លះដែរលោកតា? មានប៉ុន្នាននាក់? ហើយឈ្មោះអ្វីខ្លះបងប្អូនបង្កើតលោកតា?

ខ៖ បាទ?

ក៖ បងប្អូនបង្កើតលោកតា?

ខ៖ ឈ្មោះ សមសុត! សមសួន! សមសៀង! សមស៊ុម! (លោកតាបញ្ជាប់គាត់ថា៖ ខ្ញុំជាកូនទី៤)សមសន! សមសោម! សម សាន! ។ ៧នាក់ទាំងអស់បងប្អូនខ្ញុំណា!

ក៖ ចាសចុះគាត់មានជីវិតរស់មកដល់សព្វថ្ងៃដែរឬទេ?

ខ៖ មានជីវិតរស់នៅហ្នឹង! គាត់ងាប់ដែរស្លាប់បងទី២ហើយ បងស្រីមួយហើយនិងបងគេបង្អស់ស្លាប់ហើយ។

ក៖ ដោយសារចាស់ជរាហេសលោកតា?

ខ៖ មិនមែនចាស់ជរានោះទេ គាត់នៅក្មេងដែរ គាត់ថា«គាត់ឆ្លងកាត់តាំងពីនៅសង្គ្រាមរហូតមកដល់សង្គ្រាម!» បងខ្ញុំបង្អស់ហ្នឹងណា! ហើយចំណែកខ្ញុំវិញអត់មានធ្វើអីទេ។ បងគេបង្អស់ហ្នឹងវិជ្ជាគាត់ខ្ពង់ខ្ពស់ គាត់រៀនដល់«ឌីប្លូម»កាលជំនាន់ដើមនុងណា! ចឹងហើយគេចេះតែលើកបន្ត​អោយគាត់ធ្វើប្រធានភូមិ ធ្វើអភិបាលសហករធ្វើឃុំអីចឹងទៅណា ប្រសព្វគ្រាប់ចំនួនទាំងអស់ហើយមកស្លាប់ដោយខ្លួនឯង។

ក៖ ហឹម

ខ៖ ហ្នឹងហើយស្លាប់ដោយសារតែមុតជើង វាទៅជាស្លាប់ដោយសារតែជំងឺខ្លួនឯងក្រៅពីនុង អត់មានអ្នកណាបានប្រវត្តិប៉ុណ្ណឹងនោះទេ គិតទៅប្រធានភូមិជំនាន់ពេលនុងគេចាប់សម្លាប់ទាំងអស់ប្រធានសង្កាត់អី គេយកទៅរៀនសូត្រដឹងថាងាប់អស់ហើយ!។ ហ្នឹងហើយចឹងនៅតែបងខ្ញុំហ្នឹងគាត់តស៊ូស្វិតស្វាងជាងគេ ស្លាប់ដោយខ្លួនឯង« មុតដើមជី»ដែរយើងកាត់ មុតជើងបន្តិចសោះមិនគួរជីវិតរបស់គាត់អស់ត្រឹមប៉ុណ្ណឹង។

ក៖ ចាស!ដូចអត់មានថ្នាំព្យាបាលកាលនុង?

ខ៖ បាទ! រួចផុតអំពីសង្គ្រាមហ្នឹងមកមួយដំណាក់កាលនុងមករហូត ហើយទាហានហ្នឹងក៏រួចខ្លួនហើយខាងនោះក៏គេអោយរួចខ្លួននេះបានថាជាបុណ្យរបស់គាត់ដែរណា។

ក៖ ចាសលោកតា!

ខ៖ ហឹម! រួចហើយបងប្អូនរបស់គាត់ទាំងអស់ហ្នឹង បែកបាត់តែប្អូនខ្ញុំនោះទេ អាទី៥វាធ្វើទ័ពស្លាប់ទៅបានកូន១ ឈ្មោះសន សឿន នេះក្មួយ១នាក់នៅព្រែកស្នៀត យកទៅនៅព្រែកស្នៀត! ប្រវត្តិរបស់ខ្ញុំវាទៅមានប្រពន្ធគ្រួសារនៅកំពង់អំពិលណ្ណ៎!។

ក៖ ចាស!

ខ៖ អឺ! នៅខេត្តព្រៃវែង! ទៅដល់គេមកពីព្រៃសវិញ នោះគឺគេចាប់គាត់ដាក់«គុកនៅព្រៃស»នោះ។ ចាំមើល! កាលដំបូងបញ្ជូនទៅទឹកខ្មៅ ទៅខាងព្រៃអញ្ចាញទៅណា ហើយបានមកទួលគោក! ដល់មកទួលគោកហើយមកស្រះកក់! ដាក់៤ថ្ងៃ៤យប់ អឺម! ហើយបានមកបញ្ជូនមក«តាមស្រឺ»ជាសុទ្ធតែបន្ទាយទាហានហើយ! រួចពីតាមស្រឺទៅចូលព្រៃស។ គិតទៅ ខ្ញុំអ្នកឆ្លាតឆ្លាសវ៉ៃជាងគេរាប់សោរទៅ៧សោរ តាំងពីទ្វាររហូតដល់ទ្វារបន្ទប់ហ្នឹង រួចនៅក្នុងបន្ទប់នោះអក្សរឆ ហ្នឹងខ្ញុំនៅហ្នឹង! គ្នា៧០ជាងដេកពីលើពីក្រោម សុទ្ធតែសត្វស្រកោចហ្នឹង ច្រើនណាស! ដេកលើក្តារចឹង ក្តារ១ស្លឹកចឹងទៅ! ហើយគេដេកពីលើ ម៉ាចំហៀងខាងនោះគេគិតដេក ម៎ា!នេះចឹងទៅណា! ចឹងច្បាប់វិន័យគេក្រិតក្រមណាស់ពេលដេក ធ្វើការហ្នឹងហើយ។ ដល់យើងមិនគោរពច្បាប់គេ គេវ៉ៃគេទាត់គេធាក់ហ្នឹងហើយជាជីវិតក្នុងគុកព្រៃសហ្នឹង។

ក៖ ហឹម!

ខ៖ បាទ! បន្ទាប់ពីនុងមក ទាហានឡើង ខ្ញុំគេបញ្ជូនមកគេឡើងប្តឹងតវ៉ាថា៖«សុទ្ធតែប្រជាជនទេ ម៉េចក៏ចាប់គេដាក់គុក?»។ បាទ! ដល់នេះចឹងទៅបានគេស្រាយមកដាក់ឡានយកយើងមកដល់មុខភ្នំពេញគេហៅថាកន្លែងទទឹកក កន្លែងកប៉ាល់ឡើងព្រែកឡួង ដល់ឡើងព្រែកឡួង មកកុងត្រា! ...គ្រប់បន្ទាយទាំងអស់ថាអោយ៖ «ភ្ញាក់ឡើង! ស្រុកយើងកើតទុក្ខរភឹក ចឹងភ្ញាក់រលឹកជួយជាតិណា!» ប៉ុន្តែបើជាជួយជាតិអីបើសិនជាម្តាយឪគេសម្លាប់គេធ្វើបាបណ្ណ៎! ចឹងខ្ញុំឡើងតវ៉ាស័កនុងថា «នែក! សុំច្បាប់១អាទិត្យ ធ្វើដឹងថាធ្វើហើយ ធ្វើទាហាន ធ្វើស័ក៥នៅកប៉ាល់»។ ហើយគេជូនទៅត្រឹមព្រែកឡួននេះ! រួចដល់នេះទៅគេថាហេស៎! អត់បាននោះទេប្អូន! …ព្រោះអីបើគេឡើងគេឡើងតាម! ...ទាហានហ្នឹងឡើងតាមព្រែកក្របៅទៅតាទល់ ហើយពីតាទល់ចាក់ទៅវិហារសួគ៍តែម្តងកាលនុងណា! ។ រួចហើយខ្ញុំសុំច្បាប់គេចឹងទៅគេអត់ព្រម ដល់គេអត់ព្រមខ្ញុំចេះតែមកអង្គៀកៗ បាន៣ថ្ងៃ ដល់បាន៣ថ្ងៃ ខ្ញុំអត់មកវិញ ខ្ញុំទៅនុងអត់មកវិញ ដល់លឺថាទាហានមកហើយខ្ញុំក៏រត់មកកើតមក ហើយបានមកមានគ្រួសារនៅអំពិលហ្នឹង!

ក៖ ចាស! ចឹងប្រវត្តិលោកតាមានគ្រួសារហ្នឹង ឪពុកម្តាយជាអ្នករៀបចំទុកដាក់អោយឬក៏ស្រលាញ់គ្នាមុន?

ខ៖ ទុកដាក់ត្រឹមត្រូវប៉ុន្តែការ នៅជំនាន់នុងអត់មានភ្លេងនោះទេ ព្រោះកាលនុងទម្លាក់គ្រាប់បែកហើយកាលឆ្នាំ៧១។

ក៖ ចាស!

ខ៖ ការនៅខែមេឃ!(លោកតារាប់ ខែបុស្ស ខែមេឃ!)យើងហ្នឹង!

ក៖ លោកតា ចឹងមុននឹងរៀបអាពាហ៏ពិពាហ៏បានស្គាល់លោកយាយមុននឹងបានចូលទៅស្តីដណ្តឹងលោកយាយ?

ខ៖ អត់ដែរស្គាល់ទេ!

ក៖ អត់ដែរស្គាល់សោះតែម្តង?

ខ៖ ព្រោះទៅចឹងទៅយើងស្រវេស្រវា អ្នកដែលរត់ទៅហ្នឹង ដូចថាចេះធ្វើអីចឹងទៅ គេអោយទៅបម្រើគេទៅចឹង ក៏គេអោយស្រូវអង្កអីស៊ីចឹងទៅ។

ក៖ ចាស

ខ៖ រួចហើយប្អូនខ្ញុំនោះក៏ចឹងដែរ ទៅនៅភូមិដូងនោះក៏បានទៅជួយគេដែរ ហើយគេអោយហូបចុកអីចឹងទៅ រួចហើយអាប្អូន ហើយនិងម្តាយគឺទៅដល់ព្រៃស្នៀត មាន៣នាក់ ៤នាក់! កូនសៀន កូនសន ប្អូនសាន ពៅណាហើយណា!

ក៖ ចាស

ខ៖ វាឆ្នាំថោះ អឺ!... ទៅដល់ហ្នឹង! ស៊ីឈ្នួលអោយគេចឹងទៅ រួចទៅទូលឈើចឹងទៅគេអោយស្រូវស៊ី ចុះគេចិត្តល្អ​ នៅខាងព្រៃស្នៀតហ្នឹងហ៎្ហ! រួចហើយខ្ញុំហ្នឹងក៏បាននៅព្រៃស្នៀតហ្នឹង២ឆ្នាំដែរ ទៅជួយមួយម្តាយទៅនៅហ្នឹង ដល់មានគ្រួសារទៅ ខ្ញុំបែកនៅឯនេះ ខ្ញុំបែកនៅខាងកំពង់ទ្រា ព្រែកចំប៉ា ហើយម៉ាឪហើយនិងប្អូននេះបុកទៅព្រៃស្នៀតតែម្តង ព្រោះមានស្គាល់គេនៅនុងណា។

ក៖ ចាសលោកតា!

ខ៖ ដើររកស្រូវរកលៀសអីចឹងទៅ បម្រើគេខែច្រូត ខែកាត់អីចឹងទៅ យើងធ្វើ! កូនជាកសិករយើងធ្វើមានការតស៊ូបន្តិចបានគេ ពេញចិត្តយើង គេអោយយើងហូបចឹងណា។

ក៖ ចាស!

ខ៖ ហ្នឹងហើយចឹងបានកំសត់កំរ រហូតបានដល់ឆ្នាំ៧៥បានៗចេញពីនុងមក បានមកខាងវិហារសួគ៍! អត់ទាន់បែកវិហារសួរទៀតណា!

ក៖ ចាស

ខ៖ បាទ!អត់ទាន់បែកវិហារសួគ៍ទៀត បែកវិហារសួគ៍៧៥ហ្នឹងក្រោយគេ វិហារសួគ៍និងខ្នល់រកា! បាទ! បានបែកក្រោយគេស្រករភ្នំពេញហ្នឹង វិហារសួគ៍និងខ្នល់រកា គេធ្វើទាហានហ្នឹងណា។

ក៖ ចាស!

ខ៖ ហ្នឹងណាជំនាន់នុងកាលហ្នឹង!

ក៖បន្ទាប់មកទៀតយ៉ាងម៉េចដែរជីវិតរបស់លោកតាកាលនុង?៧៥ចូលហើយបានចូលប៉ុលពត?

ខ៖ កំសត់កំរមកធ្វើស្រូវយកអង្កអីចឹងទៅ វាដូចថាវាខ្វះខាត ចឹងទៅតែចេះតែតស៊ូ ចេះតែរស់មក រហូត មកដល់សព្វថ្ងៃហ្នឹង បានរហូតមកខ្ញុំមានគ្រួសារសព្វថ្ងៃហ្នឹងទាល់ណា! ទាល់ព្រោះតាមមាត់ទន្លេហ្នឹងទឹកដីវាតិច បើសិនជានៅទួលស្រែនោះវាទូលលាយណា ហ្នឹងហើយ! ចឹងយើងនាំគ្នាបម្រើគេចឹងទៅ គ្រាន់បានស្រូវអង្កគេជួយកាប់អោយហូបអោយចុកចឹងដែរ រួចដល់មកស្រុកនេះចឹងទៅបានមកឈៀនមកគេធ្វើប្រវាសដៃ! ប្រវាសដៃហ្នឹង!គេបានចូលខាងសហករទាំងអស់ ដល់ចឹងខ្ញុំដល់សហករកំសត់កំរ ប៉ិស!ងាប់ប៊ិសរស់ហ្នឹង ស្ទើរ…ហ្នឹងសល់ពីងាប់មក បើសិនជានេះសល់ពីងាប់បើសិនជាបាននិយាយអំពីជីវៈភាពហ្នឹង សល់ពីងាប់​រួចដល់ពេលខ្ញុំដល់ចឹងហើយវារហូតមកដល់បែកពីរួមហ្នឹង ហើយបានពីរួចហ្នឹងគេអោយឡើងត្នោត រួចខ្ញុំបានឡើងត្នោតរហូត !! ដល់ចេញពីរួមទៀត ខ្ញុំទៅដកស្រូវបានរហូតដល់អី! យើងគគី គៀនស្វាយនេះ ខ្ញុំបានទៅដកស្រូវបាន៥បាវ ហើយទៅដល់ស្រុកវិញ គេដណ្តើមគ្នាស្រូវអង្ក ចាន ឆ្នាំង ស្អីៗ តែខ្ញុំអត់មានបាននឹកគេនោះទេ! ហ្នឹងហើយបានតែមកដកស្រូវហ្នឹងមានគ្នា៤ទៅ៥នាក់ ខ្ញុំនិងមានមួយនាក់នោះមិត្តភក្តិ ហើយនិងគ្នា៤ទៅ១០នាក់ដែរហ្នឹង កំសត់កំរ ទម្រាំតែបានយកទៅនោះវិញ ពីខាងគែនស្វាយយើងនេះទៅ។ បាទ! រួចដល់ទៅដល់ហ្នឹងចឹងទៅ គេចែកបាន១វែក ២វែកចឹងទៅ គិតថា៖«អោយតែរស់ជីវិតចុះ» ហ្នឹងហើយបើកុំតែបានគេមក ជួយទាន់ហ្នឹងកុំអីប្រហែលជាស្លាប់អស់ហើយព្រោះអីវាបានកាប់រន្ធដៅស្លាប់អស់ហើយហ្នឹង!

ក៖ ចាស

ខ៖ បាទ! វាបានកាប់រន្ធដៅទុកយកទៅស្លាប់អស់ហើយ។

ក៖ កាលនុងលោកតាឃើញយ៉ាងម៉េចដែររួបភាពហ្នឹងលោកតា?

ខ៖ រូបភាពហ្នឹង គេគ្រាន់តែជាគោល ដូចថានៅកន្លែងណាស្ងាត់ចឹងបានវាកាប់រន្ធដៅអី ហើយនៅគល់ប៉េងប៉ុងអីចឹងស្លាប់នេះហើយចឹងដូចថាវាសំណាងល្អដែរ រួចហើយអ្នកដែលនៅសល់ពីរស់ហ្នឹង កាលជំនាន់នុងដឹកយកទៅវ៉ៃចោលអត់អំពើតែម្តងណា។

ក៖ ហឹម

ខ៖ វៃចោលអត់អំពើ ហ្នឹង!នៅតំបន់យើងនៅកំពង់ចំឡង ហើយហ្នឹងអាដឹកមនុស្សយកទៅទាំងរទេះៗ វាចាក់មេក្រូ ងាប់ច្រើនណាស់ គ្រាន់តែកប់រន្ធដៅនុង ទឹកវាធំទៀត បានរន្ធដៅនុងវាផុសអាខ្មោចឡើង វាហើមនោះ!! រន្ធដៅប៉ុនៗនេះកាប់ជ្រៅ វ៉ៃរួចបោះ!!ៗ អាកូនតូចៗវាបោកនៅនឹងគល់ត្នោតអីហ្នឹងបោះឡើង។

ក៖ ហឹមចាស!

ខ៖ កំសត់កំរ កំសត់​រួចដល់បានទឹកស្រកទៅ គេទៅអឺ ! ទៅធ្វើបាច់អាវអីហ្នឹងណា គេរកមាសរកអី(លោកតាចង់ថាគេនាំគ្នាទៅរកមាសនៅសាកសពខ្មោចគ្រែងមានមាសអី) ហើយខ្ញុំអត់មានហ៊ានទៅទេ បាន១ជី បាន១ហ៊ុនអីនោះទេគ្មានទេ បើសិនជាគេបាន ជួនទៅ១ថ្ងៃហ្នឹងគេបាន២ដំឡឹង បាន៣ដំឡឹង ជួនបាន១ជី២ជី ជួន៥ជីអត់! ដែរអត់នោះទេ អាវយើងចង់ស្លឹកចេកចៀក៎ទៅ ដែងអាខ្លះវាពាក់ឈៀងអាមាសវាដាក់នៅអាវចឹង នុងហើយ។ អាហ្នឹងដឹងពិត! ត្រង់ថាអ្នកទៅរកទេបាន ប៉ុន្តែស្អុយណាស់ ស្អុយ!!​ខ្ញុំទៅអើត ទៅមើលគេម្តងដែរ ស្អុយណាស់! ស្អុយស្អិតតែម្តងដាក់ទឹកអប់អោយបាត់ស្អុយអត់ទេ រឹតតែធុំស្អិតទៀតអត់បានទេ! ហ្នឹងហើយ! ។ គិតទៅអ្នកដែលយករបស់ចឹងៗ យកមកអត់មាននោះទេមានតែអន្តរាយទៅទៀត បាទ!មានតែអន្តរាយទៅទៀត។

ក៖ ចាសលោកតា!

ខ៖ ជ្រុះបង់! អាកូនខូច! ស្អីៗសព្វគ្រាប់អស់ហើយក្រទៅវិញ ហើយអារបស់ហ្នឹងកុំសូម្បីតែយើងអ្នកអឺ!...ងាប់ហើយអត់…របស់ហ្នឹងងាប់ហើយនៅវិញ្ញាណនៅហ្នឹង តែថាយើងទៅយកមកហើយមិនធ្វើបុណ្យបញ្ជូនអោយគេមកត្រូវ អត់រួចនោះទេ គឺរបស់ហ្នឹងវិនាសឯងតែម្តង ។

ក៖ ចាសរបស់គេណាលោកតា!

ខ៖ បាទ! របស់ៗគេណា! ចឹងទាល់តែគេអោយដោយកាយដោយវាចារ។

ក៖​ហឹម

ខ៖ បាទ!ចឹងខ្ញុំបានបួសបានរៀនបានបន្តិចបន្តួចមកខ្ញុំ យល់ដឹងចឹងបានខ្ញុំជៀសវាងនៅកន្លែងហ្នឹងណា។

ក៖ ចាស!

ខ៖ ហ្នឹងហើយ ខោអាវ ចានឆ្នាំងស្អីៗស្លាបពា្រកំបិតអីៗ ខ្ញុំដាក់ទាំងអស់​ខ្ញុំខ្លាចជាងគេ។ ហើយជីវិតហ្នឹងវិសហ្នឹងផុតហើយ! វិស!ងាប់មិនដឹងថាប៉ុន្នានដងនោះទេ ! គេជំនាន់នុងគេ ជំនាន់រួចនុងណា​កាលជំនាន់ជិតដាច់ហ្នឹងណា គេអោយខ្ញុំទៅរកក្របី ហើយដល់ក្របីហ្នឹង គេហ្នឹងគេប្អូនថ្លៃអារោងអង្កបាយហ្នឹងណា! រួចដល់អោយទៅរក…ដែង! គេយកទៅភ្ជួរ ដល់គេស្អប់ខ្ញុំ អោយខ្ញុំទៅរកក្របីនុង ១ស្រែ៥០០ ចឹងស្រែ៥០០ហ្នឹងយើងប្រកាត់ស្រែខាងនោះចឹងទៅ! ទៅតាំងស្នា! អឺ…ទៅភូមិខាងលើខាងតាំងស្នាយ ប៉ុន្តែចេះមានគំនិតមួយ ដូចជាបុណ្យល្អ បើសិនជាខ្ញុំដើរនៅតាមទំនប់នេះត្រូវងាប់ហើយ ចឹងមានតែចាំ រួចមកខ្ញុំមកអាផ្លូវកាត់ ដែលមានគោក្របីចឹងទៅ ហើយគិតថាមានកាំបិត១ អឺខ្សែ១ច្រវាយហ្នឹងខ្ញុំអឺ…កាំក្បាលម៉ោហ្នឹងចិតឈិនៗអត់មានហ៊ានដើរលើម៉ោគេនោះទេ! ហើយគេមើលណាស់ឃើញឯងដើរហ្នឹង គេចេះតែមើលយើង ហើយវាកំពង់តែជ្រួលច្របល់ហ្នឹងណា ព្រោះចេះ វាកាលនុងកងទី៣នៅត្រាចានឹមហ្នឹង គេអោយខ្ញុំទៅរកក្របីហ្នឹង! ពីប្រធានសហករហ្នឹងទៅ​គេអោយខ្ញុំទៅ! យកធ្វើខ្ញុំទៅ គេស្អប់ខ្ញុំ!

ក៖ ហឹម!

ខ៖ រួចទៅដល់នុង ខ្ញុំច្រឡំគេទៀត​ខ្ញុំច្រឡំថា ព្រោះបងប្អូនជីដូន១នោះសាច់នៅខាងប្រពន្ធនោះទេ រៀបបាន៤ទៅ១០ថ្ងៃបែកគ្នាទៅមានបានស្គាល់ច្បាស់ឯណា វាដល់នេះចឹងទៅខ្ញុំថា៖«ឈ្មោះបងឃុត!!» គេថា៖«ទេ អត់មានឈ្មោះបងឃុតនោះទេហ្នឹងហ្ហ៎! »។ ន៎! គេហៅខ្ញុំចូលទៅ ហើយខ្ញុំទៅសួរគេនៅផ្ទះ នៅកន្លែងសហករ ដល់ពេលមកហ្នឹង សហករគេកំពង់តែដែង…ខាងនោះគេស៊ីនំបញ្ជុក៣ថ្ងៃ ហើយខាងខ្ញុំនេះ គេស៊ីនំបញ្ជុកតែ១ថ្ងៃនោះទេ ព្រោះអីខាងមាត់ទន្លេនោះខ្សត់ជាងគេបបររាវគខ្លូក!ៗ បបរលាយពោតឡើងរាវគខ្លូក! ហូបតែអាទឹកៗយក ដែង!កាកមកអោយកូនស៊ីហ្នឹង! កាលនោះខ្ញុំនៅកូនបាន២នាក់។ រួចដល់ចឹងទៅ គេសួរខ្ញុំថា៖«បងឯងនៅឯណា?» ខ្ញុំថា៖« នៅព្រែកតាផ្លើង» គេថា៖« សុំសំបុត្រ!!» សំបុត្រហ្នឹង! ចេះខ្ញុំនិយាយចាក់បណ្តោយតាមគេដែរ គេថា៖«ឈ្មោះឃុតហ្នឹងអត់មានទេ! មានតែឈ្មោះហ៊ុន» ហើយខ្ញុំថា៖«អូ! ឈ្មោះហ៊ុនហ្នឹងហើយ» គាត់ត្រូវជាបងជីដូន១ប្រពន្ធរបស់ខ្ញុំហ្នឹង ហើយកាលនោះខ្ញុំអត់ទាន់ស្គាល់នោះទេ! បានច្រឡំឈ្មោះចឹង ដល់និយាយចឹងទៅសហករនោះហៅឈ្មោះភ្លាម!! គាត់នៅធ្វើអង្កធ្វើស្រូវហ្នឹង រែងអង្ករែងស្រូវហ្នឹង ដល់ហៅឈ្មោះមកភ្លាមខ្ញុំនៅអង្គុយលើកាំជណ្តើរចឹងផ្ទះ២ខ្នង រួចដល់គាត់ឡើងមកនៅដល់៣កាំទៀត ក្បាលវាមកហើយណា ខ្ញុំថា៖« ហីស!បង!» គាត់ថា៖« ហីស!ប្អូន!» ដឹងថាវាមាននិស្ស័យចឹង ដល់គាត់ទៅនិយាយនៅយប់ហ្ហ៎! (មានសម្លេងបងស្រីក្រៅដើរចូលមកថា៖ «ជម្រាប់សួរអ៊ំ!! »អ៊ំថា«បាទ!!ៗ») ទៅនិយាយយប់នោះគាត់ថា៖« ខ្ញុំមិនដឹងប្អូនមួយណានោះទេនេះ! តែដូចមាត់ខ្ញុំប្រទាញថាជាប្អូនចឹងទៅ!ហ្នឹងហើយ» បានគាត់ប្រាប់ថា៖«ប្អូនតវ៉ាប្រាប់គេទៅ កុំលែងតែគេប្រើមកចេះតែមក។» ខ្ញុំថា៖«អត់ទេ ខ្ញុំតវ៉ាសុំ២នាក់មកជួយរកក្របីហ្នឹង!» ដល់បើសិនជាហួសទៅដល់ឬស្សីជុក ក៏ទ័ពគេនៅឯនុងហើយគេវ៉ៃងាប់ដែរ។ អ៊ីញ្ចឹង បានមកចតនៅត្រង់តាំងស្នាយហ្នឹង ចូលថាមានច្រឡំផ្ទះបងហ្នឹង បានច្រឡំឈ្មោះហ្នឹង! រួចក៏គាត់សួររកសំបុត្រពេលហ្នឹងណា! ដល់សួររកសំបុត្រហ្នឹង សំបុត្រខ្ញុំវាដាក់ខោប៉ាវទៅមិនទាន់មើលនោះទេ! សំបុត្រមកដល់កំពង់តែបបរហ្នឹង ម៉ោង១២ ម៉ោ១១យើងមិនហូបព្រឹកនោះ ដល់ហូបរួចហើយគេអោយមកតែម្តង ដល់ពេលគេអោយមកចេញសំបុត្រមក គេអោយមករកក្របីភ្លាម! អាហ្នឹងទុកដូចជាគេយកទៅស្លាប់មួយហើយ ប៉ុន្តែគ្រាន់តែថាយើងបុណ្យមាន! ដល់ទៅចឹងទៅគេសួរថា៖«ខ្ញុំទទួលស្គាល់ហើយសំបុត្រហ្នឹងវាអឺ!ចេញពីយោធាមកធ្វើឈុន» តែអាឈុនហ្នឹងគេយកទៅសម្លាប់នៅកំពង់ប្រិលហ្នឹង បាទ! វាស្លាប់ហ្នឹង! កកកុញទាំងអស់!ស្លាប់ទិសទីហ្នឹងទាំងអស់! រួចដល់អាកងទីប៉ុន្នានខាងខ្ញុំហ្នឹង វានៅកងទី៣ កងទី១ខ្សុម កកូ ហើយអាកងទី២ព្រែកធា កងទី៣ព្រៃជើង ជំនិសត្រា! កាលជំនាន់នុងណនា។

ក៖ ចាស

ខ៖ បាទ! រួចដល់នេះចឹងសាសាប់ប្រាប់គេចឹងថា៖«បងអើយ! ខ្ញុំរកនឹកទៅដូចគុណបុណ្យរកនឹកទៅដូចជាឃើញដែរ! បងអើយខ្ញុំអត់ចេះអក្សរទេ! ខ្ញុំគេអោយសំបុត្រមកភ្លាម ខ្ញុំមកភ្លាម តែថាតាមការពិត ខ្ញុំអត់បានមើលសំបុត្រហ្នឹង អាងតែថាផ្ទះបងនៅឯនុងហើយ» ចឹងហើយបងនុងអត់មានស្គាល់ឈ្មោះបងហ្នឹងផង បងនុងឈ្មោះបងហ៊ុន! ចឹងខ្ញុំទៅរកឈ្មោះបងឃុន វិញចឹងណ៎្ណវាខ្មៀងចេះ បានគេសួរដេញដោល ។ ពីល្ងាចហ្នឹង! ប្រពន្ធ១ចៅមួយ មកពីខាងរៀបមកណា កាត់មកនៅតាំងស្នាយហ្នឹង អាមកវាមក ទ័ពវានៅកណ្តាលអូហ្នឹង ដល់ទៅវិញគេសម្លាប់ចោលតែម្តង! គេកុំអោយដឹងថាទ័ពនៅកន្លែងណា។

ក៖ ចាសបំបាត់ភស្តុតាង!

ខ៖ បាទគេបំបាត់ភស្តុតាង ដល់ចឹងគេបានស្លាប់ជីដូន១ចៅ១ ចាស់ៗមកលេងកូននៅតាំងស្នាយហ្នឹងបានបងខ្ញុំ១ឈ្មោះបងហ៊ុនហ្នឹង គាត់ថា៖«ប្អូនឯងឈប់ណា! ប្រកែកគេ » ចុះមិនទៅប្រកែកមិចកើតបើសុំគេ២នាក់គេអត់អោយមកផង! ដល់ចឹងខ្ញុំវាឈឺចិត្ត មនុស្សវាមានចិត្ត តែមា្នក់ឯងស្លាប់ក៏ទៅៗ! នឹកចឹងតែម្តង ផ្សងមកងចឹងតែម្តង! បាទ! ដល់ចឹងបានផលបុណ្យល្អហើយបានរួច ដល់ចឹងមកក៏បើមកតាមទំនប់នោះវាត្រូវងាប់នៅនេះ! តែខ្ញុំបានមកតាមផ្លូវនេះ ចេះបានមកដល់តាំងស្នាយនេះ! ហើយបានទៅខាងឬស្សីជុកនោះទ័ពនៅនុងទៀត ក្រឡាងាប់! គិតទៅតែ១ក្រឡាហ្នឹងនោះទេដែររស់! ខ្ញុំគិតឃើញថាដើរទៅ ទៅសម្រាកនៅត្រឹមផ្ទះគាត់ហ្នឹងហើយ! ។

ក៖ ហឹម

ខ៖ ដល់ទៅថ្ងៃនំបញ្ចុកហ្នឹងជាថ្ងៃទី៣ហើយហ្នឹង! បានហូបនំបញ្ចុកគេនុងបាន៣ថ្ងៃ៣យប់នៅខាងគេនុង! ខាងតឹងស្នាយ ហើយដល់ខាងខ្ញុំនេះតែ១ថ្ងៃនោះទេ ជួរមាត់ទន្លេកំសត់ជាងគេ ហើយសុទ្ធតែបបររាវ ។

ក៖ ហឹម

ខ៖ រាវឡើងមែនទែន! មួយខ្ទះតែ២គីឡូ លាយប្រលិត លាយ!! អូយ! អ្នកហើមដៃហើមជើងច្រើនណាស់ ខ្ញុំអ្នកឡើងត្នោតអត់មេតា្តទេ។ សុខចិត្តថាអោយគេផឹកខ្ញុំអត់ទៅរាយការទេ ហ្នឹង!អោយផឹកចឹងទៅខ្ញុំលាក់អាបំពង់ទទេរហ្នឹងណា កាលណាយើងដាក់ចឹងទៅ គ្រែងគ្រោងៗ អាពួក!អា…ប្រធានស្គរគេនុងគ្រប់គ្រងវា៣នាក់ណា ! ដល់នេះគេថា ខ្ញុំ«សីលធម៏ទី៦នៅហ្នឹង! »មកផឹកទឹកត្នោតមានស្រីមានបុ្រស! ចុះយើងដាច់ចិត្តឯណា តែខ្ញុំនៅតែអត់ធ្មត់ !គេថា« មនុស្សវាមានធម៏៣ សច្ចៈ ខន្តី កាតនូ» បាទ!អោយមាននៅក្នុងខ្លួន៣ហ្នឹង។

គ៖ (បងស្រីនៅជិតនោះ)ចាស!

ខ៖ ដល់ពេលយើងអត់មានធម៏នៅក្នុងខ្លួន…សច្ចៈនោះគឺនិយាយពាក្យសច្ចៈ ដល់ខន្តីនោះ គឺខន្តីកុំអោយក្រោតកុំអោយខឹង! រួចដល់កាតនូគឺកាតនូតាធម៏! ។ហឹ្នងវាទៅចៀក៎(លោកតានិយាយរឿងដំណើរ) មេគោ ខ្លានោះគេចាប់បាន ដល់គេចាប់បានចឹងទៅមេគោនោះអង្វរខ្លា ថា៖ «បងខ្លាអើយ កុំអាស្លាប់ខ្ញុំ អោយខ្ញុំទៅបំបៅដោះអោយកូនសិន ព្រោះកូនខ្ញុំនៅតូចណាស់! រួចខ្ញុំនិយាយពាក្យសច្ចៈ ខ្ញុំនឹង!​ខ្ញុំនឹងបំបៅរួចខ្ញុំនឹងត្រលប់អោយបងខ្លាឯងស៊ីវិញ!។» បាទ!រួចដល់និយាយផ្តែផ្តាំកូនចឹងទៅអាកូននោះក៏គេមកដែរ! ដល់មកដែរចឹងក៏និយាយអង្វរដល់ខ្លាហ្នឹងថា៖ «បងខ្លាឯងកុំស្លាប់មេខ្ញុំ! ព្រោះមេខ្ញុំចាស់ណាស់ស្បែកយារ ខ្ញុំសាច់ខ្ចីផ្អែម! ហ្នឹង!ខ្ញុំសុខចិត្តជំនួសអោយមេនៅ! ។» គួរអោយអាណោតអថណាស់ណា ពាក្យសច្ចៈ សុខចិត្តអោយខ្លាមកស៊ីវិញណា! រួចបានខ្លាហ្នឹង ខន្តី! ថា៖« អូ!កូនគោសោះមិនគួរណា ជំនួសជីវិតហើយអោយមេនៅនេះ ដល់ចឹងទៅគេក៏ខន្តីបាន!» ចឹងខា្លវាបានខន្តី! មេគោវាបានសច្ចៈ! និយាយទៀងត្រង់ណា!ដល់ពេលរួចពីនុងមកហើយវាមិនសច្ចៈវាទៅទៀតបាត់ហើយ។

គ៖​ចាស

ខ៖ នុងហើយ! ដល់កាតនូតាបានទៅកូនហ្នឹង បាទ!បានកូន ដល់ខន្តីបានខ្លា!

គ៖ កូនកាតនូ

ខ៖ បាទ!ៗ (លោកនិយាយក្រៅថា៖ ដល់បែកចឹងទៅចេះតែភ្លេចមុខភ្លេចក្រោយដែរហ្នឹង) នេះខ្ញុំនិយាយពីការកំសត់កំរខ្លាំង! រួចខ្ញុំកូនដល់ទៅ១០នាក់ហ្ហ៎! កូនប្រុស៥ ស្រី៥! ហើយខ្ញុំសព្វថ្ងៃមករស់នៅជាមួយនឹងកូនទេ ទាំងម្តាយទាំងឪ នៅសល់កូន១ កូនស្រីហ្នឹង មិនទាន់បានរៀបនឹងគេ! ក្រៅពីហ្នឹងមានប្តីមានប្រពន្ធអស់ហើយកំសត់កំរណាស់។

ក៖ ចាសចឹងក្រោយពីដាច់ជំនាន់ប៉ុលពតមកតើលោកតាបានធ្វើអ្វីដែរ ដើម្បីចិញ្ចឹមជីវិត?

ខ៖ ខ្ញុំអត់បានធ្វើអី! ទាហានក៏អត់ធ្វើដែរ! រួចខាងហ្នឹងក៏អត់មានបានធ្វើអីដែរ បានតែជួយ! ជួយយាមការ ជួយដឹកជញ្ជូន! បាទ! ពេញ! វិសនឹងស្លាប់វិលនឹងរស់ដែរ យន្តហោះកាលនោះ ទម្លាប់គ្រាប់ផ្លោងអីហ្នឹង សព្វគ្រាប់ទាំងអស់! ខ្ញុំកាលនុងទ័ពនៅវិហារសួគ៍! ខ្ញុំនៅព្រែកាំភ្លើងហ្នឹង រួចដល់ឡើងមកដល់ទ័ពនៅព្រែកបាំង ខ្ញុំឡើងទៅដល់កំពង់ទ្រា ដល់ទៅដល់កំពង់ទ្រា រួចហើយម្តាយក្មេក គេទៅនៅដល់ព្រែកចំប៉ា កំសត់កំរដកស្រូវដកអីហ្នឹង កំសត់ណាស់! មិនគួណាបានជីវិតរស់ បានមានរស់រានមានជីវិតមកដល់សព្វថ្ងៃនេះនោះទេ។ហ្នឹងហើយចឹងបានថានឹកឃើញថាបុណ្យយើងមាន! បុណ្យយើងមានទោះបីជាយើងបាក់បែកយ៉ាងម៉េច ក៏គ្មានអ្នកណាអាចមកចិញ្ចឹមយើងបាននោះទេ ព្រោះចិញ្ចឹមកូន១០នាក់ហ្នឹង កូនអត់បានលុយយកទៅរៀន! ខ្លួនបានបួស២នាក់ ហើយនិងរៀននៅនឹងវត្ត។

ក៖និយាយទៅលោកតាដោយសារតែជីវិតរបស់ចាស់ៗជំនាន់ក្រោយមុន ដូចជាលោកយាយទួតខ្ញុំអីគេមានការឆ្លងកាត់ការលំបាក កាលពីមុន ឆ្លងកាត់សង្គ្រាមមកចឹងណាលោកតា!

ខ៖ បាទ

ក៖​ចឹងសរសើរលោកតាខំប្រឹងតស៊ូមក បានចិញ្ចឹមកូនបីបាច់!

ខ៖ គ្មានបាននោះទេ ទៅសុំនាងអើយ! សំបុត្រក្រីក្រនោះគេអត់អោយទៀត! នៅព្រែកកាំផើងនេះ ហើយរួចខ្ញុំមកច្រកកោននឹងកូន! កូនវាមកទិញដីនៅនេះបាន៥ម៉ែត្រវាធ្វើផ្ទះ ដល់វាធ្វើផ្ទះអាកូនមួយនោះវាកូន១០នាក់ហ្នឹងវាបានកូន១ រសាត់អណ្តែកដូចចក បួសនៅវត្តព្រែកតាក! រួចដល់់នេះទៅអាកូន ទី៧វាបានរៀនដល់ថ្នាក់បរិញ្ញា ហើយវាជាប់ទៅ អត់ត្រូវប៉ាន់អីគេនោះទេ ដល់ចឹងវាបានធ្វើពេទ្យសត្វនាងអើយ! វាអត់ធ្មត់ណាស់! បានទិញដី១កន្លែងធ្វើផ្ទះ យកលុយរដ្ឋ! យកលុយរដ្ឋដល់ចឹងទៅខ្ញុំក៏ថាកូនអើយកុំអោយធ្វើ! ហើយវាថាបើសិនជាមិនធ្វើអត់បាននោះទេ ដល់ចឹងជំពាក់រដ្ឋលក់ទៅទៀត! ។

ក៖ ហឹមចាសលោកតា!

ខ៖ ជីវិតរបស់ខ្ញុំកំសត់កំរ នៅជាមួយនឹងម្តាយឪក៏ខ្ញុំយ៉ាប់ដែរ! បំរើម្តាយឪបងៗគេធូ !គេម្តាយឪគេជួយធ្វើបាន ដល់ខ្ញុំវាជួយអស់កំលាំងកាយកំលាំងចិត្ត នេះនិយាយពិតថ្ងៃចាំងនៅលើក្បាល។

ក៖ ចាសជីវិតពិតលោកតា!

ខ៖ បាទ! រួចដល់បែកពីគាត់ហ្នឹងទៅស្រុកកើតមានសង្គ្រាមហើយបានទៅមានប្រពន្ធគ្រួសារ!ហ្នឹង!ដោយសារតែទ្រាគីហ្នឹងវាចាប់ខ្ញុំ! កុងត្រាទៅ ថាបានខ្ញុំទៅធ្វើទាហាននៅនេះនុង ដល់នេះចឹងគេអោយទៅ៣ថ្ងៃហ្នឹង ហើយដល់នេះចឹងទៅ វាបានឡើង! ដល់ចៀក៎នោះទេបានខ្ញុំឡើងរួចនោះគឺថាបានឡើងពីព្រែកឡួង ទៅព្រែកក្របៅ កាត់មកក្រពល ហើយដល់វិហារសួគ៍ហ្នឹងវាបុកវិហារសួគ៍ហ្នឹង!

ក៖ អូស!

ខ៖ចាសកាលពីពេលមុនដំបូងវាយកវិហាររី ដាក់នៅព្រែកអញ្ចាញនេះនោះទេណ្ណ៎! កាលដំបូងហ្ហ៎! ដែលទ្រាគីទៅដាក់នៅព្រែកអញ្ចាញ កាលនោះខ្ញុំបីសងាប់កាលនោះដាក់នៅព្រែកអញ្ចាញ! រត់ចង់ដាច់ដង្ហើម ខ្ញុំទៅកិនស្រូវនៅកាលនោះរត់ ដល់រត់ៗអស់សាហុយៗ ដកផុតៗចង់ងាប់! ទៅសុំដែងលែនែកអឺ…ត្បាល់កិនគេនោះ ទៅកិនស្រូវ កំពង់តែកិនៗស្រាប់តែតឹងរឹង!​តឹងរឹងមកហ្នឹងលឺនៅខាងឯងនេះ ដល់ចឹងខ្ញុំខំរត់មកពីផ្ទះគេមក អឺ៣០០ម៉ែត្រ ពីផ្ទះគេមកសុំត្បាលគេកិនហ្នឹង! រួចនែក!! មកដល់ផ្ទះផុតៗៗ! ហ្នឹង!បិស!ហ្នឹងស្លាប់បិសងាប់ទៅទៀត លំបាកមែនទែនលំបាក!ជីវិតការលំបាកនេះគ្មានអ្នកណាជួយបាននោះទេ ទោះបីថា វាទៅតាមផលកម្ម បើសិនជានិយាយទៅតាមព្រះពុទ្ធសាសនាខ្ញុំយល់ អំពីច្បាប់ទម្លាប់អំពីព្រះពុទ្ធសាសនា! នោះទោះបីឥន្ធព្រហ្មណាក៏មិនអាចជួយយើងបានដែរ ការពិតដែរយើងសាងមកនោះទេ! សាងល្អវាបានល្អ សាងបុណ្យ វាបានបុណ្យ ដល់សាងបាបវាបានបាបដែរ! ទោះបីថាមកហ្នឹងខ្វះខាតហ្នឹងតែមិនដឹងថាយ៉ាងម៉េច ដល់ពេលខ្ញុំបានមកនេះចឹងទៅគេដឹងថាខ្ញុំចេះធម៏ចេះអាអីចឹងទៅ ព្រោះអីខ្ញុំ បួស នៅវត្តវិហារសួគ៍ហ្នឹងនៅអាយុ១៧ណា! បានតិច ហើយឧស្សាហ៏ឈឺពេកចឹងបានថាប៉ងប្រាថ្នា មករៀនដល់ពេលបួសចឹងទៅវាឧស្សាហ៏ឈឺចឹងបានបួសបាន២ទៅ៣ព្រះវស្សាដែរ ដល់ពេលម្តាយរៀបបងៗអស់ចឹងទៅនៅឯងហ្នឹងបំរើគាត់ជាប់មករហូត! ដល់ចឹងខ្ញុំបានធ្វើគុណមាតាបិតាហ្នឹងចឹងទៅណា កន្លែងហ្នឹងគេហៅថា កូនកាតនូតាធម៍ណានាងណា! ដែលដូចកូនគោចឹងណា ដែលបានរាប់រៀបចឹងទៅ ខ្លាចហ្នឹងវាថា៖« ហឹមកូនគោសោះ គិតទៅវាចេះចង់សង្គ្រោះអោយម្តាយវារស់នៅ! ចឹងវាសុខចិត្តប្រគល់ខ្លួនអោយឯង!។!» ស៊ីនៅកន្លែងហ្នឹង!វាកាចសាហាវពេញថឹងហើយខ្លាហ៎! នោះចឹងវាមិនស្គាល់អង្វរកអីនោះទេ។

គ៖ ចាស

ខ៖ដល់ចឹងវាទៅជាអនុគ្រោះខន្តីអត់ស៊ីគោ។បាទ! រហូតមកដល់សព្វថ្ងៃនេះវាបានធូបាទ! ពិបាកថាសព្វថ្ងៃនេះវាអត់ទាន់មានសន្ទុះណា! នៅពិបាកកូន នេះការគិត ប៉ុន្តែគ្រាន់តែបានត្រឹមគិត! យើងអត់មានរបស់អីចឹងទៅជួយអីបានណា! ដល់ចឹងទៅប្រកាន់ជាប់ហ្នឹង យកធម៏៣ហ្នឹងទៅដាក់នៅនឹងខ្លួន! ហ្នឹងហើយ កុំក្រោត កុំខឹង ខន្តីៗហ្នឹង អត់ធន់ បើសិនជានិយាយគឺនិយាយពាក្យសច្ចៈ! បាទ! ព្រោះអីព្រហ្មវិហារធម៏នោះយើងមានហើយ យើងបានមើលថែមាតាបិតាហ្នឹងណា។

ក៖ ចាស

ខ៖ ឪពុករបស់ខ្ញុំហ្នឹងគឺគាត់ចាស់! គាត់បានយកមកវះឡើង២ដងហ្ហ៎! ពេទ្យភូមិហ្នឹងកាលស្រុកពីសង្គមហ្នឹងនៅឆ្នាំ៧០ កាលសម្តេចជួនណាតទ្រង់សុគត ខ្ញុំយកឪពុកខ្ញុំមកនៅនេះហ្នឹង មកនៅពេទ្យធំយើងហ្នឹង​ពេទ្យគេហៅថា៖« ពេទ្យសុមាលា»តែមកដល់ឥឡូវមិនដឹងថាគេហៅអ្វីនោះទេ! ។

ក៖ ហឹម!ឪពុកលោកតាឈ្មោះអ្វីដែរលោកតា?

ខ៖ ឪពុកខ្ញុំឈ្មោះចាន់សោម!

ក៖ ចុះម្តាយរបស់លោកតាវិញ?

ខ៖ ម្តាយឈ្មោះរ៉ាលស៊ុន! គាត់បងគេស្រី!

ក៖ ចាស

ខ៖ រួចឪពុកខ្ញុំ គាត់ទី២ បងគាត់ឈ្មោះ ធំគង់ រួចបងប្អូនគាត់សុទ្ធតែស្រីៗ! គាត់!ប្រវត្តិរបស់គាត់ក៏កំសត់កំរ មិនដល់ខ្ញុំពេកនោះទេតែថាកាលគាត់បួស គាត់បួសនៅអាយុ១២ ដល់បួសអាយុ១២ អាយុបាន១៥ឪពុកស្លាប់! ដល់ឪពុកស្លាប់ប្អូននោះនៅស្រីៗទាំងអស់! ចឹងគាត់សឹកមកកាន់នង្គល ហើយគាត់ភ្ជួរ នង្គលបោកដួលណា តស៊ូការពារបងប្អូន !(បើកាលណាគេស្រលាញ់ហើយ បើយើងមិនអោយយ៉ាងម៉េចអីចឹង! គេកាលនោះគេមានអំណាចចាប់ណា! ទោះបីជាវាល៣០ទៅ៤០នាក់អត់មានអ្នកណាអាចជួយបាននោះទេ! ព្រោះគេមានគ្រឿងអាវុធរបស់គេណា!

គ៖ ចាស

ខ៖ ដល់ចឹងចាប់យកទៅហើយកាលជំនាន់នុង! ។)ចឹងគាត់ក៏មកការពារ រៀបបានប្អូនបង១ ប្អូនបន្ទាប់គាត់មួយ គាត់រត់មកបួសវិញ គាត់បានមកធ្វើជាអាចារ្យ! អាចារ្យពិលាផង អាចារ្យអ្នកណាគេដឹងស្នាដៃអាចារ្យសោមដែរ នៅគាត់ហ្នឹង ប្អូនខ្ញុំទាំងអស់ហ្នឹងធ្វើអាចារ្យដែលខ្ញុំថាមានបងខ្ញុំ១នាក់ហ្នឹងរៀននៅថ្នាក់ជាន់ដើមហ្នឹង ដល់គេបានមកបន្តុបជាប់ហ្នឹងបានធ្វើជាអាចារ្យអី! ប៉ុន្នានឆ្នាំដែរបានគាត់ខូចហ្នឹង គាត់ឈ្មោះមុតជា ហើយប្អូនខ្ញុំក៏ វារៀន អាចារ្យដែរ ហ្នឹងហើយ អាចារ្យពន្លាអីហ្នឹង! ហ្នឹងមានអាបន្ទាប់ខ្ញុំហ្នឹង មកទៀតហ្នឹង។

គ៖​ចាស

ខ៖ ដល់ពេលអាទី៤នោះវាបានបែកមកនៅខាងនោះ បើវាចូលខាងហ្នឹងក៏វានេះដែរ​ គេកោតខ្លាចមកពីអី មកពីយើងមានស្មាដៃឪពុក គេថាពូជហ្នឹងត្រង់! ត្រង់ថាមិនចេះស៊ីគេនកឹបព្រោះអីឪពុកខ្ញុំហ្នឹងគាត់និយាយថាទៅប្រជុំម្តងៗដូចជាសាងសង អីមានទីវត្តអារាមចឹងណា! ដល់ពេលឪពុកខ្ញុំទៅគណៈកម្មាធិការ ទាំងអស់ហ្នឹង ទាល់តែអាចារ្យសោមមក បើសិនជាអាចារ្យសោមមិនមកនោះមិនប្រជុំមិនសម្រេចការងារហ្នឹង។ ហ្នឹងគេកោតខ្លាចព្រោះយើងវាទៀងត្រង់ ព្រោះអីយើងវាមានដែរ​គាត់បានផ្តាំថាអ្វីៗនៅក្នុងវត្តហ្នឹង តាំងពីដើមឈើទាំងពីអី សុទ្ធតែរបស់អរុរក្សទាំងអស់នាង! កាលយើងមិនកាន់ យើងយកអត់មានច្បាប់ទម្លាប់អនុញ្ញាតពីសង្ឃណា! គេហៅថាបិតាសង្ឃចឹងណា នេះគេហៅថា៖«មានទោស!!» ចឹងចង់ចាំជាប់។ ខ្ញុំយកត្រង់នែកតែដើមរាន! ថា៖«កូនអើយចោលមេបា ថែរក្សាកុំគិតគ្រង់ ថែរក្សា ទាំចាំរស់រង់ ប្រយ័ត្នប្រយោជន៏យូរ រក្សាកេរតិយសកេរឈ្មោះ! គុណមាតាបិតាហ្នឹងណា»។

ក៖ ចាស!

ខ៖ សព្វថ្ងៃហ្នឹងមិនទាន់បានធូនោះទេនាង រួចហើយគេចេះតែនេះដែរ ចេះតែធ្វើមកខ្ញុំសុំហ្នឹង មិនទាន់បានសុំគេពីនេះផង គេអោយអាសំបុត្រគ្រួសារដែលគេផ្ញើនោះទេណា! វាអត់មានបានពេញច្បាប់ហ្នឹងគេ។

ក៖ ចាស!

ខ៖ ហឹម

ក៖ ចុះលោកតាទាក់ទងនឹងជីវិតរបស់លោកតាដែលមានបទពិសោធន៏ ច្រើនតាំងពីមុនមកដល់ឥឡូវចឹងណា! តើរឿងអ្វីដែលធ្វើអោយលោកតាសប្បាយចិត្តជាងគេនៅក្នុងជីវិតរបស់លោកតាចង់ចាំមិនភ្លេចសោះឡើយណា?

ខ៖ បាទ?

ក៖ រឿងដែរធ្វើអោយលោកតាសប្បាយចិត្តជាងគេ លោកតានឹកឃើញមកដល់ឥលូវហ្នឹងនឹកឃើញសប្បាយចិត្តមានមោទនភាពចំពោះខ្លួន​ឯងដែរថាខ្លួនឯងអាចធ្វើរឿងហ្នឹងបានធ្វើបានណាលោកតា?

ខ៖ សប្បាយចិត្តជាងគេ បើសិនជាកូនហ្នឹងបានធូធារចឹងទៅ នៅក្នុងចិត្តហ្នឹងដូចថាបានស្រាយពីបេះដូងតែម្តង! មើលមួយទៀត ខ្ញុំការប្រតិបត្តិ អោយត្រូវហ្នឹងដូចជាខ្ញុំនិយាយចឹងថា៖​«កើតជាមនុស្សយើងដឹងខុសដឹងត្រូវ ដឹងបុណ្យដឹងបាប ដឹងខ្ពស់ដឹងទាប »ពីព្រោះច្បាប់គេតែងមក ខ្ញុំបានរៀន គេដាក់នៅលើទូរស្សន៏គេរកអ្នកបណ្ឌិត! គេថា«អ្នកបណ្ឌិតហ្នឹងកើតពីណាមក? »ដល់រួចខ្ញុំតាមដានមកចឹងគឺអ្នកបណ្ឌិត ដល់គេឆ្លើយគេថា«កើតពីសាលាវត្ត អ្នកបណ្ឌិត» បាទ! ហ្នឹងបណ្តិតជំនាន់ដែលគេរក ដែលជំនាន់បែកជារួមហ្នឹងណា ហើយចឹងនេះវាពិតប្រាដកហើយកើតពីសាលាវត្ត គិតទៅ បណ្ឌិតរៀនដល់បណ្ឌិតហើយ យើងតាំងខ្លួនឯងជាបណ្ឌិតបាននោះទេ។

ក៖ ចាស

ខ៖ បណ្ឌិតមានអ្វីគេខ្លះ?! ថាវាដឹងខុសដឹងត្រូវ ដឹងបុណ្យ ដឹងបាប ដឹងគុណ ដឹងស្រាយ ដឹងគុណដឹងទោស ហ្នឹងហើយ! អាហ្នឹងគេទុកដូចជា …ពេលយើងគោរពប្រតិបត្តិបានត្រឹមត្រូវចឹងទៅ គេហៅថាអ្នកហ្នឹងហើយ ជាបណ្ឌិតនោះ អោយតែយក ពិតប្រាកដត្រឹមហ្នឹងណា​ ចេញពីសាលាវត្តទៅ! ដូចគេថាអ្នកបណ្ឌិតចេញពីសាលាវត្ត! ប៉ុន្តែមិនមែនបានទាំងអស់នោះទេ! វាកំរបានអ្នកបណ្ឌិតហ្នឹង ដែលផ្ចិតផ្ចង់ប្រឹតប្រៀង! ហ្នឹងហើយ! ប្រទាងអោយបានស្អិតស្អំ យល់ឃើញដូចចឹងវាកំរណាស់ កំរបុគ្គលណាធ្វើបានណាស់មនុស្សទុរៈជនហ្ហ៎ តែវាមានខុសខ្លះ ត្រូវខ្លះហើយ វាមិនមែនត្រូវទាំងអស់នោះទេណានាងណា។

ក៖ ចាសលោកតា!

ខ៖ បាទនាងជីវិតនៅក្នុងមនុស្សម្នាក់ៗ

ក៖ លោកតាឥឡូវមានអាយុប៉ុន្នានហើយលោកតា?

ខ៖ យាយគាត់ប្អូនខ្ញុំ…(លោកតាឆ្លើយច្រឡំ)

ក៖ លោកតាណា?

ខ៖ ខ្ញុំហេស៎?!

ក៖ ចាស

ខ៖ ខ្ញុំ៧៥

ក៖ លោកតាចាំថ្ងៃខែឆ្នាំកំណើតខ្លួនឯងកើតនៅថ្ងៃខែឆ្នាំកំណើតណាដែរ?

ខ៖ អូខ្ញុំអត់ចាំនោះទេកន្លែងហ្នឹង ប៉ុន្តែគ្រាន់តែនែក! ឆ្នាំច ហើយយាយខ្ញុំគាត់ឆ្នាំមមី វាចូល៦០ប៉ុន្នាននោះទេ ដូចជា៦៤ចឹងហើយនេស៎!ដកពី…

គ៖ (លោកយាយអង្គុយនៅជិតនោះឆ្លើយថា៖ ប្អូនខ្ញុំមួយជួរ!)

ខ៖ បាទ! ចឹងដក៧៥មក

គ៖ (បើខ្ញុំ៧៩ ដក១២មកនៅសល់ប៉ុន្នានដែរ?)

ក៖ (និយាយក្រៅថា៖ ៧៩ដក១២ ស្មើ៦៧ចឹងហេស៎លោកយាយ?! ចាស៦៧)

ខ៖ ហ្នឹងហើយ!

ក៖ ចុះលោកតានិងលោកយាយរៀបការនៅអាយុប៉ុន្នានដែរ?

ខ៖ រៀបការខ្ញុំអាយុ២៣

ក៖ ចាស

ខ៖ រួចដល់យាយខ្ញុំគាត់អាយុ១៦ឆ្នាំ៧១ហ្នឹងតែម្តង ទើបតែចូល យើងខែមេឃនោះ កាលពីដើមគេរាប់ខែមេឃហ្នឹង

ក៖ ចាស

ខ៖ ចឹងមេឃ គសិរហ្នឹងហើយ! រួចដល់នេះ ការក្នុងដើមឆ្នាំ៧១ដើមឆ្នាំហ្នឹងហើយគាត់បាន១៦ឆ្នាំ! ចូល១៦ឆ្នាំការនៅឆ្នាំនុង។ គាត់ក៏កំសត់កំរដែរ ឪពុក កូនក្មួយយកឪពុកក្មេកហ្នឹងមកបំពេញដែរ! ហើយគាត់អត់មានអ្នកណាធ្វើស្រែ ចំការ ដល់ចឹងប្រវាសអោយខ្ញុំ ក៏ចឹងទៅចាស់ៗ គេដំរូវត្រូវនេះចឹងទៅ អត់មានលេចលើស្មើក្រោមនោះទេ! រៀបពេញច្បាប់ត្រឹមត្រូវតែថាអត់មានភ្លេងចឹងណា!

ក៖ ចាស

ខ៖ បាទ! អត់មានលេចលើស្មើក្រោមចឹង! បានតាមប្រពៃណីយើងហ្នឹងបាទ!

ក៖ ហើយលោកតាទាក់ទងជាមួយនឹងពេលដែលបានលោកយាយជាប្រពន្ធហើយ លោកតាដូចជាធ្លាប់តើថាមានអនុស្សោវរីយ៏អ្វី ចាំមិនភ្លេចសោះឡើយជាមួយនឹងលោកយាយតើមានមូលហេតុអ្វីបានជាលោកតាអឺបានចាប់ដៃជាមួយនឹងលោកយាយមកដល់ឥឡូវចឹងណា?

ខ៖ មកដល់ពេលឥលូវគិតថាឃើញតស៊ូគ្នា វានៅក្មេងខ្ចី ហើយខ្ញុំនេះក៏មិនបងប៉ុន្នានដែរបងតែ៦ទៅ៧ឆ្នាំហើយបើសិនជាគេខ្លះគេបងឡើង១ជួរទៅ២ជួរឯណោះ ប៉ុន្តែខ្ញុំមិននិយាយនោះទេ យើងវាចាស់ចិត្តចាស់គំនិតហើយចឹងយើងបានស្គាល់ រាកជ្រៅ យើងបានស្គាល់បានបួសបានរៀន នៅក្នុងផ្លូវព្រះពុទ្ធសាសនាណា គេហៅថាក្នុងគ្រាប់ខណ្ឌមួយដែលដូចច្បាប់រដ្ឋចឹងដែរណា​តែនៅក្នុងព្រះពុទ្ធសាសនាកំរមានអ្នកគេបានបួសបាន អីណាស់ នៅក្នុងផ្លូវព្រះពុទ្ធសាសនាអត់មានអ្នកស្រុកនោះទេ ភាគច្រើនគឺសុទ្ធតែលោកទាំងអស់ចឹង។បាទ

ក៖ ចឹងលោកតានៅក្នុងជីវិតរបស់លោកតាមានបទពិសោធន៏ច្រើន ចឹងតើមានមូលហេតុអ្វីបានជាលោកតាអឺ…ទាក់ទងជាមួយនឹងព្រះពុទ្ធសាសនាតើលោកតាជឿលើព្រះពុទ្ធសាសនាយើង តាំងពីណាមក ហើយមានឥទ្ធិពលអ្វីសម្រាប់ជីវិតរបស់លោកតាដែរ?

ខ៖ តាំងពីដូនតាមក!

ក៖ តាំងពីដូនតាមក

ខ៖ បាទ!តាំងពីដូនតាមកចឹង គោរពកេរគល់ តាំងពីដូនតាមក គោរពព្រះពុទ្ធសាសនាហ្នឹងមានរហូតពីដូនតាមករហូតមកដល់កូនចៅមិនអាចប្រែក្លាយទៅ!អឺ…

ក៖ សាសនាផ្សេង!

ខ៖ អឺសាសនាផ្សេងហ្នឹងហើយបាទ! គឺងាប់រស់នៅលើព្រះពុទ្ធសាសនាហ្នឹងហើយ។

ក៖ចាសតើមានដូចថាពេលដែលលោកតាជឿលើព្រះពុទ្ធសាសនាតើព្រះពុទ្ធសាសនាមានជះឥទ្ធិពលអ្វីសម្រាប់ផ្លូវចិត្តនិងជីវិតរបស់លោកតាដែរ?

ខ៖ ផ្លូវល្អបាទ!

ក៖ ដូចជាដឹកនាំលោកតាអោយទៅ…

ខ៖ បាទដឹកនាំអោយទៅផ្លូវល្អ!

ក៖ ចាស

ខ៖ ចំពោះដែងអឺ! ផ្លូវព្រះពុទ្ធសាសនាហ្នឹងច្រើនគេហៅថា«ពុទ្ធកិច្ច៥យ៉ាង» ចាំមើលខ្ញុំសូត្រអោយស្តាប់ណា!

ក៖ ចាស

ខ៖ (លោកតាក្រហែមបន្តិច! ហើយនិយាយថា៖ ចង់ភ្លេចហើយនាងពេលនិយាយច្រើនចឹងចង់ភ្លេច!)

ក៖ ពុទ្ធកិច្ច៥យ៉ាង!

ខ៖ បាទ!«នាលកាលព្រះសាមាសាពុទ្ធ ព្រះពុទ្ធដ៏ឧត្តម ជាបឋម៤៥ព្រះវស្សា ទ្រង់បំពេញកិច្ចពុំដែរភ្លេចមួយវេលា សន្មតពុទ្ធហៅថា ពុទ្ធសាសនាមាន៥យ៉ាង ទី១គឺពេលព្រឹក ដល់ពន្លឹកពន្លឺស្វាង គឺព្រះអង្គទ្រង់យាងចេញបណ្ឌិនបាត! ប្រោះសព្វសត្វ ព្រះសុរិយេទុនទាបបាត់ ទ្រង់ទេសនា ប្រោះសត្វ មិនកំណត់ថាសាសន៏ណា ពេលប្រលប់ព្រៃលោកា ប្រទានធម៏ទេសនា អោយឳវាទ ពិខុកសង្ឃ ទី៤ពេលអត្រេត ពិនេត្យទ្រង់ផ្ចិតផ្ចង់ ផ្ទៃល្អស្មោះត្រង់ ទ្រង់ដោះស្រាយនៅព្រះស្មាផ្សេងៗ​កើតមានពិតនៅក្នុងចិត្តនៃទេវតា ដល់ប្រោះធម៏នៅត្រង់ណាព្រះជេស្ឋា ទ្រង់អាកាត់ ទី៥ទ្រង់ទាបភ្លឺ ទ្រង់ប្តូរនិស្ស័យសត្វនៅក្នុងសង្សាវដ្តន៏ អោយប្រាកដប្រោះសត្វណាមានសំណាង ព្រះអង្គទ្រង់យាងទៅប្រោះអោយសម្រេច ធម៏ជាន់ខ្ពស់នៅតាមឧបនិស្ស័យនេះ ធម៏នេះលោកហៅថា អស្ចារ្យក្រៃ វិជ្ជាថ្លៃ នៃព្រះពុទ្ធពីបុរាណ បំពេញឥដ្ឋនើយនាយរៀងរាល់ថ្ងៃមិនដែរខាន លុះត្រាចូលនិពាន្ត ទើបជួបខានផុតអស់ផង! » ព្រះអង្គទ្រង់អត់ធ្មត់ណាស់អត់មានពាក្យទំនេរទេ ហ្នឹងហើយ ប្រោះសត្វតនិករយើងនៅក្នុងទ្វីបយើងហ្នឹងបាទ! នៅក្នុងទ្វីបយើងហ្នឹងមានតែព្រះអង្គនោះទេដែលលោកខ្ពស់! ពូជពង្សចង់អោយបាន សត្វតកិករយើងគ្រាប់រូបហ្នឹង អោយចេញចាកទៅដល់និពាន្តអោយដូចព្រះអង្គចឹងដែរ បើដល់និពាន្តបានសេចក្តីថាសូន្យ ទាល់តែ១កាប់ចឹងទៅឆេះទឹកឆេះដី ទាល់ដល់ឆេះសមុទ្រចឹងទៅ ណានាង!​ដល់ពេលឆេះសមុទ្រចឹងទៅឆេះអស់ទៅ ក៏យើងកកើតឡើងវិញ យើងវាបាន៤កាប់មកហើយសព្វថ្ងៃនេះ បាទ!ទី១កុងព្រះសន្ធោ ទី២កោនាគគុមនោ ទី៣កឹសសប៉ោ ទី៤យើងសព្វថ្ងៃហ្នឹង សម្នៈគោដំ នៅសព្វថ្ងៃទៀត ហ្នឹងសុទ្ធតែព្រះជនរាប់ពានឆ្នាំ។ កុងព្រះសន្ធោ កោនាគគុមនោសុទ្ធតែពាន់ឆ្នាំ រួចយើង សម្នៈគោដំមិចក៏បានតែ៨០ឆ្នាំរួចប្អូនគេនោះទេ!ម៉េចក៏ចង់បានត្រាសជាព្រះពុទ្ធ? លោកតាបើសិនជាអាយុតិចបានលោកបានត្រាសបើសិនជាយកអាយុច្រើនលោកអត់ត្រាសនោះទេ! តែ៤០ឆ្នាំគត់បារមីលោកពេញពោរដោយបារមីដែលលោកបានសន្សំមកហ្នឹងណា។

ក៖ចាស

ខ៖ ដល់ហើយចឹងជឿជាក់ ពីដូនតាមកជឿនៅលើផ្លូវព្រះពុទ្ធសាសនានេះត្រង់ហ្នឹង!

ក៖ ហឹមចាសលោកតា!

ខ៖ បាទ! ៗ

ក៖​លោកតាចឹងព្រះពុទ្ធសាសនា កម្មវិធីអ្វីខ្លះដែលលោកតា ដូចជាកម្មវិធីបុណ្យដែលប្រតិបត្តិនៅក្នុងព្រះពុទ្ធសាសនាដែលក្រុមគ្រួសារលោកតាតែងតែប្រព្រត្តិរាល់ឆ្នាំ មានអ្វីខ្លះដែរ?

ខ៖ បាទ!មានច្រើន!​មានបច្ចេយ៤ ពិសស្តា! អឺ …សង្ឃទានអីចឹងទៅ ហ្នឹងហើយមានច្រើនបែបមានច្រើនយ៉ាងខ្ញុំមិនអាចនឹងរៀបរាប់អស់បាន។

ក៖ ចាសដូចជាមេឃបូជាព្រះពុទ្ធ!

ខ៖ ហ្នឹងមានដូចជាមេឃបូជា ពិសាខបូជា ហ្នឹងនៅលើព្រះពុទ្ធសាសនាណា

ក៖ ចាស

ខ៖ហើយដល់ពិសាខ មេឃបូជា ព្រះអង្គ ដាក់ព្រះជន្មមាយុគ ថា«តថាគតនៅ៣ខែទៀតព្រះរិនិពាន្តហើយ» ហើយ៣ខែទៀតហ្នឹងត្រូវនឹងខែវស្សាហ្នឹងទ្រង់សុគត ដែលប៉ុន្នានថ្ងៃត្រូវ២ថ្ងៃមុនហ្នឹងដែលលោកសុគត ហឹម! ៣ខែលោកសុគតមែន ព្រោះលោកនិយាយពាក្យសច្ចៈណា! រួចលោកបារមីលោកទ្រង់ញាញ គិតទៅឧទ្ទិសផលអោយពួកប្រេតហ្នឹង ៣កាប់នាងអត់ទៅដល់នោះទេ

ក៖ អឹស!ៗ

ខ៖ ចាំមើលព្រះកុងព្រះសង្ឃឃោ ថាចាំព្រះកោនាគគុមនោ ដល់កោនាគគុមនោ១កាប់ មកទៀត យី!ដល់កេសសេប៉ោ ចេះតែបានបណ្តាក់គ្នាចឹងណា!

គ៖ ចា

ខ៖ ដល់ព្រះកេសសេប៉ោថា ដល់សម្នៈគោដំហ៎! បានឧទ្ទិសទៅដល់ បានធ្វើតាមប្រពៃណីហ្នឹងទៅណា។

ក៖ ចាស!ចឹងអឺ! លោកតាប្រពៃណីដែរលោកតាតែងតែប្រព្រិត្តប្រតិបត្តធ្វើរាល់ឆ្នាំហ្នឹង ដូចជានិងក្រុមគ្រួសារលោកតាដែរ ដែលបានប្រព្រិត្តធ្វើជារៀងរាល់ឆ្នាំតែងតែអត់ដែរអាកខាននោះទេលោកតា? គឺតែងតែមកវត្តនិងប្រតិបត្តតាម?

ខ៖ បាទៗ! ប្រតិបត្តតាមប្រពៃណីខ្មែរយើងហ្នឹងមានដាក់បិណ្ឌ! ចូលឆ្នាំ! មេឃបូជា! ពិសាខបូជា! បាទហ្នឹងហើយជាប្រពៃណីខ្មែរហើយ ដល់មកនេះហ្នឹងមកអ៊ុំទូកក៏មិនមែនជាផ្លូវព្រះពុទ្ធសាសនាដែរ តែគេបញ្ជូលផ្លូវអ៊ុំទូកតាំងតុអីពីដើមមកហ្នឹងណា! ។

ក៖ ចាស!

ខ៖ ហ្នឹងហើយវាចឹង!

ក៖ចាស! ចឹងលោកតាអរគុណច្រើនសម្រាប់ថ្ងៃនេះដែលបានចំណាយពេលនៅក្នុងការសម្ភាសចឹងណាលោកតា!

ខ៖ បាទ

ក៖ ចឹងជាចុងក្រោយតើលោកតាបើសិនជាខាងសាលារៀននៅសហរដ្ឋអាមេរិកមានឈ្មោះថាBYU លោកតា! គេចង់ដាក់សម្លេងលោកតា ហើយនិងរូបថតរបស់លោកតា១ដែរព្រមទាំងសម្លេងដើម្បីអោយកូនចៅជំនាន់ក្រោយគេបានស្តាប់នៅក្នុងគេហៈទំព័រដែលមានអាស្រ័យដ្ឋានwww.cambodianoralhistory.byu.eduដើម្បីជាឯកសារអោយកូនចៅជំនាន់ក្រោយទៀត គេចូលទៅស្តាប់ពាក្យពេចន៏លោកតា នៅក្នុងថ្ងៃនេះតើលោកតាអនុញ្ញាតដែរឬទេលោកតា?

ខ៖ មានអី! តែថារូបថតមិនដឹងថានៅឯណាឯនៃ!

ក៖ ចាសលោកតាចៅនឹងធ្វើការថតឥឡូវ!

ខ៖ បាទ!ៗអរគុណច្រើននាង!

ក៖ ចាសលោកតា!